**piegādes LĪGUMS**

**Par kurināmā piegādi Latviešu kultūras centra vajadzībām**

Daugavpilī, 2016.gada 21.decembrī

 **Daugavpils pilsētas pašvaldības iestāde “Latviešu kultūras centrs”**, reģistrācijas Nr.90000077556, Rīgas iela 22A, Daugavpils, tās vadītājas **Regīnas Osmanes** personā, kura rīkojas uz Nolikuma pamata, no vienas puses (turpmāk – Pasūtītājs), un

**SIA ”ZANDA PLUS”**, reģ.Nr. 41502014186, juridiskā adrese: Birķeneļu iela 18, Daugavpils, LV- 5412, turpmāk – Piegādātājs, valdes locekļa **Sergeja Feklistova** personā, kura pārstāvības tiesības reģistrētas LR Uzņēmumu reģistrā, no otras puses, bet abi kopā – Līdzēji,

ņemot vērā Iepirkumu komisijas 2016.gada 21.decembra lēmumu (prot.Nr.3) iepirkumā “Kurināmā piegāde Latviešu kultūras centram”, id.Nr. DPD 2016/212, noslēdza šāda satura līgumu (turpmāk – Līgums):

1. **Līguma priekšmets**
2. Pasūtītājs pasūta, bet Piegādātājs apņemas visā šī līguma darbības laikā piegādāt Pasūtītājam kurināmo – **koka skaidu granulas** (turpmāk – preces), saskaņā ar iepirkumam iesniegto tehnisko piedāvājumu (1.pielikums), Līgumā noteiktajā kārtībā, termiņos un par Līgumā noteikto cenu.
3. Pasūtītajam nav pienākums iegādāties visu Līgumā noteikto preču apjomu un nav pienākums iztērēt visu līguma summu.

**II. Līguma cena un norēķinu kārtība**

1. Preces vienības cena ir noteikta līguma 1.pielikumā. Preču vienības cena paliek nemainīga visā līguma darbības laikā.
2. Kopējā līgumcena ir **EUR 5 244.00** (pieci tūkstoši divi simti četrdesmit četri *euro* 00 centi**)** bez pievienotās vērtības nodokļa. Pievienotās vērtības nodokli piemēro Latvijas Republikas likumdošanā noteiktajā apmērā un kārtībā.
3. Līguma kopējā summā ir iekļauta preces vērtība, iepakojuma, piegādes un izkraušanas izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preci vai tās piegādi.
4. Pasūtītājs, pamatojoties uz Piegādātāja izsniegtu rēķinu, veic samaksu par piegādāto preci ar pārskaitījumu uz Piegādātāja rēķinā norādīto norēķinu kontu bankā, **30 (trīsdesmit) dienu laikā** no rēķina saņemšanas dienas. Piegādātājs iesniedz Pasūtītājam rēķinu par piegādāto preci pēc pavadzīmes abpusējas parakstīšanas dienas. Rēķinu var izsniegt elektroniski, nosūtot uz e-pasta adresi: centrs@apollo.lv
5. Par samaksas dienu, šī līguma izpratnē uzskatāms Pasūtītāja bankas maksājuma uzdevumā minētais datums.
6. Ja piegādāta Līguma prasībām neatbilstoša vai nekvalitatīva prece, par ko Līgumā noteiktā kārtībā tiek sastādīts akts, samaksa tiek veikta pēc preces apmaiņas pret jaunu, Līguma prasībām atbilstošu un kvalitatīvu.

**III. Līguma izpildes vieta, termiņi un kārtība**

1. Piegādātājs pēc pasūtījuma piegādā preču partijas pēc adreses: Vidzemes iela 41, Daugavpils.
2. Piegādātājs veic piegādi vienu reizi trīs mēnešos, kopējais piegādes apjoms 12 (divpadsmit) mēnešu periodā 46 (četrdesmit sešas) tonnas,ne vēlāk kā **septiņu dienu laikā** no pasūtījuma saņemšanas brīža. Visus izdevumus, kas saistīti ar preču piegādi Pasūtītājam, sedz Piegādātājs.
3. Preču piegāde tiek apliecināta ar preču pavadzīmi-rēķinu, kas pēc tā parakstīšanas kļūst par šī līguma būtisku un neatņemamu sastāvdaļu. Preču pavadzīmē-rēķinā norāda ikreizējā pasūtījuma preču sortimentu, daudzumu, cenu un citus grāmatvedību reglamentējošajos normatīvajos aktos noteiktos rekvizītus.
4. Ja preces pieņemšanas brīdī tiek konstatēti acīmredzami preces trūkumi, defekti, tad Pasūtītājs ir tiesīgs neparakstīt preču pavadzīmi-rēķinu. Par šo faktu izdara attiecīgu atzīmi preču pavadzīmē - rēķinā. Nekvalitatīvās un bojātās preces pēc Pasūtītāja pieprasījuma Piegādātājs apmaina pret jaunām bez papildu samaksas.
5. Piegādātājs ir atbildīgs par preces atbilstību līguma prasībām. Ja tiek konstatēta preču neatbilstība Līguma noteiktajām prasībām atbilstoši līguma pielikumā pievienotajai specifikai, vai neatbilstoši augsta cena, tad Pasūtītājs **5 (piecu)** dienu laikā no preču saņemšanas dienas, nosūta Piegādātājam pretenziju ierakstītā pasta sūtījumā par preču neatbilstību vai cenu. Pasūtītāja iesniegto pretenziju izskatīšanas laiks tiek noteikts ne ilgāks par **10 (desmit)** dienām.
6. Ja Piegādātājs Līguma 13.punktā noteiktajā termiņā neizvirza iebildumus attiecībā uz Pasūtītāja piestādīto pretenziju, tad uzskatāms, ka viņš atzīst pretenziju un viņam ir pienākums apmainīt piestādīto preci pret līguma noteikumiem atbilstošu. Gadījumā, ja precei noteikta neatbilstoša cena - attiecīgi samazināt cenu.
7. Pasūtītājs ir tiesīgs veikt kontroli par šī līguma izpildi pieaicinot speciālistus un ekspertus, pieprasot un saņemot ar līguma izpildi saistītos dokumentus.
8. Īpašuma tiesības uz preci piekrīt Pasūtītājam ar brīdi, kad tās ir nodotas un parakstīta preču pavadzīme-rēķins.
9. Līdz brīdim, kamēr Pasūtītājs nav saņēmis preci, visu risku par pasūtījumu nes Piegādātājs.

**IV. Pušu pienākumi**

1. **Piegādātājs:**
	1. pārdod un piegādā Līguma prasībām atbilstošu, pienācīgas kvalitātes Preci saskaņā ar tehniskā piedāvājuma (pielikumā) noteikumiem;
	2. piegādā preci ražotāja standarta iepakojumā un marķējumā, kas ir neatvērts vai mehāniski nebojāts, kā arī nodrošina pilnīgu preces drošību pret iespējamajiem bojājumiem to transportējot (ja ražotājs ir iepakojis un marķējis preci);
	3. iepazīstina Pasūtītāju ar patiesu un pilnīgu informāciju par preces kvalitāti;
	4. garantē preces kvalitāti preces ražotāja norādītajā termiņā un pilda garantijas saistības;
	5. Līguma prasībām neatbilstošas un/vai nekvalitatīvas preces piegādes gadījumā apmaina to pret jaunu, Līguma prasībām atbilstošu un kvalitatīvu uz sava rēķina.
2. **Pasūtītājs:**
	1. pieņem saskaņā ar Līguma noteikumiem piegādāto Līguma prasībām atbilstošo, kvalitatīvo preci;
	2. samaksā par pieņemto Līguma prasībām atbilstošo, kvalitatīvo preci Līgumā noteiktajā kārtībā.

**V. Pušu atbildība**

1. Ja Piegādātājs nepiegādā preci Līguma 10.punktā noteiktajā termiņā, tas maksā Pasūtītājam līgumsodu 0,2% (nulle komats divu procentu) apmērā no nepiegādātās preces partijas vērtības par katru nokavēto dienu 10 (desmit) darba dienu laikā no Pasūtītāja rēķina par līgumsodu izrakstīšanas dienas, bet ne vairāk kā 10 % procentus no kopējās līguma summas. Līgumsoda samaksa neatbrīvo Pasūtītāju no saistību izpildes.
2. Pasūtītajam ir tiesības ieskaita kārtībā samazināt samaksājamo naudas summu par piegādāto preci tādā apmērā, kāda ir Līguma 20.punktā noteiktajā kārtībā aprēķinātā līgumsoda summa.
3. Ja Pasūtītājs nesamaksā par piegādāto preci 6.punktā noteiktajā termiņā, tas maksā Piegādātājam līgumsodu 0,2% (nulle komats divu procentu) apmērā no piegādātās preces partijas summas par katru nokavēto dienu 10 (desmit) darba dienu laikā no Izpildītāja rēķina par līgumsodu saņemšanas dienas, bet ne vairāk kā 10 % procentus no attiecīgās preces partijas vērtības. Līgumsoda samaksa neatbrīvo Pasūtītāju no saistību izpildes.
4. Ja Piegādātājs lauž līgumu pirms termiņa vai pārtrauc pildīt saskaņā ar līgumu uzņemtās saistības, tas 10 (desmit) darba dienu laikā no brīža, kad līguma 1.punktā minēto saistību izpilde vai līgums pārtraukts, maksā Pasūtītājam līgumsodu 10% (desmit procentu) apmērā no līguma kopējās summas.

**VI. Līguma grozīšanas, papildināšanas un izbeigšanas kārtība**

1. Līguma darbības laikā ir pieļaujami nebūtiski līguma nosacījumu grozījumi.
2. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
3. Līdzējiem ir tiesības vienpusēji atkāpties no līguma izpildes pirms termiņa, rakstiski paziņojot par to otrai pusei divus mēnešus iepriekš.
4. Pasūtītājs ir tiesīgs nekavējoties vienpusēji atkāpties no līguma izpildes, šādos gadījumos:
	1. Piegādātājs kavē preču piegādi vairāk par 10 kalendāra dienām;
	2. tiek konstatēts, ka Piegādātājs atkārtoti piegādā šim līgumam neatbilstošas preces, vai arī piegādā šim līgumam atbilstošas preces, bet par augstāku summu nekā noteikts Līgumā;
	3. Piegādātājs kļūst maksātnespējīgs, bankrotē, tā darbība tiek izbeigta, pārtraukta vai apturēta.
5. Piegādātājs ir tiesīgs vienpusēji nekavējoties atkāpties no līguma izpildes, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 50 (piecdesmit) kalendāra dienas.
6. Līguma 26. – 28.punktā noteiktajos gadījumos Līdzēji atkāpjas no līguma izpildes, neatlīdzinot zaudējumus.

**VII. Līguma darbības termiņš**

1. Līgums stājās spēkā 2016.gada 21.decembrī un ir spēkā vienu gadu, līdz 2017.gada 20.decembrim, vai līdz brīdim, kad tiks iztērēta līguma 4.punktā noteiktā līgumcena.

**VIII.** **Līguma izpildē iesaistīto apakšuzņēmēju un personāla nomaiņa**

1. Piegādātājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu līguma izpildē, izņemot Līguma 32.punktā noteikto gadījumu.
2. Izpildītāja personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām (ja tādi ir), pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
	1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
	2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām;
	3. piedāvātais apakšuzņēmējs neatbilst Publisko iepirkumu likuma 8.2 panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 8.2 panta noteikumus.
3. Piegādātājs ir pilnā apjomā atbildīgs par apakšuzņēmēju darbu.

**IX. Noslēguma jautājumi**

1. Līgums satur Līdzēju pilnīgu vienošanos. Līdzēji ir iepazinušies ar tā saturu un piekrīt tā punktiem, apliecinot to ar saviem parakstiem.
2. Strīdus šī līguma ietvaros Līdzēji risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.
3. Līgums ir sastādīts valsts valodā uz 6 lapām, un parakstīts 2 (divos) eksemplāros, pa vienam katram Līdzējam. Abiem eksemplāriem ir vienāds juridiskais spēks.

**X. Pušu atbildīgās personas**

1. Par Līguma organizatorisko izpildi, materiālu saskaņošanu, kvalitātes uzraudzību, kā arī kurināmā pieņemšanu un nodošanas - pieņemšanas aktu parakstīšanu pilnvarotā persona no Pasūtītāja puses:

|  |
| --- |
| Vārds, uzvārds: Regīna Osmane |
| Amats: Latviešu kultūras centra vadītāja |
| Tālrunis: 654 22763, 29192953 |
| E-pasta adrese: centrs@apollo.lv |

38. Par Līguma izpildi atbildīgā un pilnvarotā persona no Piegādātāja puses:

|  |
| --- |
| Vārds, uzvārds: Sergejs Feklistovs |
| Amats: Valdes loceklis |
| Tālrunis: 29579783 |
| E-pasta adrese: Fiks7@inbox.lv |

**Pielikumā:**

1. Tehniskas piedāvājums;

2. Finanšu piedāvājums

**XI. Līdzēju juridiskās adreses, bankas rekvizīti un paraksti**

|  |  |
| --- | --- |
| **PASŪTĪTĀJS:****Daugavpils pilsētas pašvaldības iestāde** **“Latviešu kultūras centrs”**reģ. Nr. 90000077556, Rīgas iela 22a, Daugavpils, LV-5401tālr. 654 22763 Daugavpils pilsētas pašvaldības iestādes “Latviešu kultūras centrs” vadītāja:\_\_\_\_\_\_\_\_\_ R.Osmane | **PIEGĀDĀTĀJS:****SIA “ZANDA PLUS”**Reģ. Nr. 41502014186Birķeneļu iela 18, Daugavpils, LV- 5412AS “Citadele banka”,kods: PARXLV22n/k LV30PARX0000871801018Tālr.: 29579783E-pasts: fiks7@inbox.lvValdes loceklis:\_\_\_\_\_\_\_\_\_\_\_\_\_ S.Feklistovs |

**1.Pielikums**

**TEHNISKAIS PIEDĀVĀJUMS**

Daugavpilī

|  |  |
| --- | --- |
| **PASŪTĪTĀJS:**Daugavpils pilsētas pašvaldības iestādes “Latviešu kultūras centrs” vadītāja:\_\_\_\_\_\_\_\_\_ R.Osmane | **PIEGĀDĀTĀJS:**SIA “ZANDA PLUS” valdes loceklis:\_\_\_\_\_\_\_\_\_\_\_\_\_ S.Feklistovs |

**2.Pielikums**

**FINANŠU PIEDĀVĀJUMS**

|  |  |
| --- | --- |
| **PASŪTĪTĀJS:**Daugavpils pilsētas pašvaldības iestādes “Latviešu kultūras centrs” vadītāja:\_\_\_\_\_\_\_\_\_ R.Osmane | **PIEGĀDĀTĀJS:**SIA “ZANDA PLUS” valdes loceklis:\_\_\_\_\_\_\_\_\_\_\_\_\_ S.Feklistovs |